CELEX: 32011D0073
Language: lv
Date: 2011-02-02 00:00:00
Title: 2011/73/ES: Komisijas Lēmums ( 2011. gada 2. februāris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū no Lentinula edodes (šitake sēnes) iegūtu micēlija ekstraktu kā jaunu pārtikas produktu sastāvdaļu (izziņots ar dokumenta numuru C(2011) 442)

3.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 29/30
            
         KOMISIJAS LĒMUMS
   (2011. gada 2. februāris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū no Lentinula edodes (šitake sēnes) iegūtu micēlija ekstraktu kā jaunu pārtikas produktu sastāvdaļu
   (izziņots ar dokumenta numuru C(2011) 442)
   (Autentisks ir tikai teksts angļu valodā)
   (2011/73/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums GlycaNova Norge AS2007. gada 19. decembrī Apvienotās Karalistes kompetentajām iestādēm iesniedza pieteikumu par micēlija ekstrakta, kas iegūts no šitake sēnēm (Lentinula edodes agrāk Lentinus edodes), kā jaunas pārtikas produktu sastāvdaļas laišanu tirgū.
            
         
               (2)
            
            
               Apvienotās Karalistes kompetentā pārtikas novērtēšanas iestāde 2008. gada 3. novembrī izdeva sākotnējo novērtējuma ziņojumu. Minētajā ziņojumā tā secināja, ka ir pieļaujami lietot micēlija ekstraktu, kas iegūts no Lentinula edodes, kā pārtikas produktu sastāvdaļu.
            
         
               (3)
            
            
               Komisija 2009. gada 7. janvārī visām dalībvalstīm nosūtīja sākotnējo novērtējuma ziņojumu.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laikā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Tāpēc 2009. gada 24. septembrī notika apspriešanās ar Eiropas Pārtikas nekaitīguma iestādi (EFSA).
            
         
               (6)
            
            
               
                  EFSA (diētisko produktu, uztura un alerģiju zinātnes ekspertu grupa) 2010. gada 9. jūlijā pieņēma atzinumu “Scientific opinion on the safety of “Lentinula edodes extract” as a novel food ingredient” (2), kurā tā secināja, ka micēlija ekstrakts, kas iegūts no Lentinula edodes, paredzētajos lietošanas apstākļos un paredzētajos daudzumos ir nekaitīgs.
            
         
               (7)
            
            
               Pamatojoties uz zinātnisko novērtējumu, konstatēts, ka micēlija ekstrakts, kas iegūts no Lentinula edodes, atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Micēlija ekstraktu, kas iegūts no Lentinula edodes, kā norādīts I pielikumā, drīkst laist Savienības tirgū kā jaunu pārtikas produktu sastāvdaļu II pielikumā norādītajos lietošanas veidos.
   2. pants
   Ar šo lēmumu atļautā no Lentinula edodes iegūtā micēlija ekstrakta nosaukums uz to saturoša pārtikas produkta etiķetes ir “No sēnēm Lentinula edodes iegūts ekstrakts” vai “No šitake sēnēm iegūts ekstrakts”.
   3. pants
   Šis lēmums ir adresēts uzņēmumam GlycaNova Norge AS, Oraveien 2, 1630 Gamle Fredrikstad, Norvēģijā.
   
      Briselē, 2011. gada 2. februārī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2010; 8(7): 1685.
   
      I PIELIKUMS
      
         No Lentinula edodes iegūta micēlija ekstrakta specifikācija
      
      
         Apraksts
      
      Jaunā pārtikas produktu sastāvdaļa ir sterils ūdens ekstrakts, kas iegūts no tādas Lentinula edodes micēlija, kura kultivēta ar dziļumfermentācijas metodi. Tas ir gaiši brūns, viegli duļķains šķidrums.
      Lentināns ir β-(1-3) β-(1-6)-D-glikāns ar aptuveno molekulmasu 5 × 105 D, ar sazarojuma pakāpi 2/5 un ar trīskāršu spirālveida trešējo struktūru.
      
                  No Lentinula edodes iegūta micēlija ekstrakta specifikācija
               
            
                  Mitrums
               
               
                  98 %
               
            
                  Sausna
               
               
                  2 %
               
            
                  Brīva glikoze
               
               
                  mazāk nekā 20 mg/ml
               
            
                  Olbaltumvielu kopējais saturs (1)
                  
               
               
                  mazāk nekā 0,1 mg/ml
               
            
                  N saturošas sastāvdaļas (2)
                  
               
               
                  mazāk nekā 10 mg/ml
               
            
                  Lentināns
               
               
                  0,8–1,2 mg/ml
               
            
         (1)  Pēc Bredforda metodes
      
         (2)  Pēc Kjeldāla metodes
   
   
      II PIELIKUMS
      
         No Lentinula edodes iegūta micēlija ekstrakta lietošana
      
      
                  Lietošanas grupa
               
               
                  No Lentinula edodes iegūta micēlija ekstrakta maksimālais līmenis
               
            
                  Maizes izstrādājumi
               
               
                  2 ml/100 g
               
            
                  Bezalkoholiskie dzērieni
               
               
                  0,5 ml/100 ml
               
            
                  Gatavi ēdieni
               
               
                  2,5 ml uz ēdienreizi
               
            
                  Pārtikas produkti uz jogurta bāzes
               
               
                  1,5 ml/100 ml
               
            
                  Uztura bagātinātāji (kā definēts Direktīvā 2002/46/EK (1)
                  
               
               
                  2,5 ml dienas deva
               
            
         (1)  OV L 183, 12.7.2002., 51. lpp.